Nr. 7556/12.05.2026
                         

REFERAT DE APROBARE

Subsemnatul Dincă Florin Ionuț, primar al Oraşului Boldeşti-Scăeni, supun spre analiza şi aprobarea Consiliului Local ,,Proiectul de hotărâre privind vânzarea unui teren în suprafață de 6227 mp situat pe strada Viilor, nr. 7 B, Tarlaua 34, Parcela 1347 ”.
În baza OUG nr. 57/2019 privind Codul administrativ cu modificările și completările ulterioare, vă prezint următoarele:
Suprafaţa de teren supusă vânzării aparţine domeniului privat al oraşului Boldeşti-Scăeni, conform H.C.L. nr. 26/23.02.2021, este concesionată prin contractul de concesiune nr. 4265/04.05.2012 către S.C. ELENA MODCOM S.R.L. și situată în Boldești-Scăeni, pe strada viilor, nr. 7 B, Tarlaua 34, Parcela 1347.
Prin adresa, înregistrată la Primăria orașului sub nr. 178/12.01.2026  S.C. ELENA MODCOM S.R.L., reprezentată de Grosu Elena, solicită cumpărarea terenului în suprafață de 6227 mp pe care îl are concesionat prin contractul de concesiune mai sus menționat, întrucât pe acest teren a realizat o construcție conform autorizaţiei de construire nr. 64/12.07.2012 şi procesului-verbal de recepție a lucrărilor nr. 64/2012/2013/18.11.2013. Concesionarul a respectat obligațiile contractuale și a achitat în totalitate redevența stabilită prin contract.
Vânzarea terenului se face în baza Regulamentului-cadru privind vânzarea bunurilor imobile aparţinând domeniului privat al oraşului Boldeşti-Scăeni, aprobat prin HCL nr. 170/26.11.2019.
Prin H.C.L. nr. 21/31.03.2026 s-a aprobat Raportul de oportunitate privind vânzarea terenului şi s-a hotărât  achiziţionarea Raportului de evaluare pentru stabilirea preţului de circulaţie, întocmit de un expert ANEVAR.
ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR, a efectuat evaluarea terenului rezultând valoarea de 75.969 euro fără TVA.
Conform dispoziţiilor art. 364, alin. (1) din OUG nr. 57/2019 constructorul de bună credinţă al clădirii beneficiază de un drept de preemţiune la cumpărarea terenului aferent construcţiei.

Faţă de cele mai sus prezentate, propun următoarele :

· aprobarea vânzării terenului în suprafaţă de 6227 m.p. situat în Boldești-Scăeni, pe strada Viilor, nr. 7 B, Tarlaua 34, Parcela 1347;
· aprobarea Raportului de evaluare întocmit de către evaluatorul autorizat ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR;
· aprobarea preţului vânzării de 75.969 euro fără T.V.A.;
· în vederea exercitării dreptului de preemţiune, după adoptarea hotărârii, executivul va notifica S.C. ELENA MODCOM S.R.L., proprietarul construcţiei aflate pe terenul în cauză;
· împuternicirea primarului să semneze contractul de vânzare-cumpărare în condiţiile hotărârii de consiliu; 
· cumpărătorul va achita preţul vânzǎrii precum şi costurile generate de elaborarea actelor premergătoare adoptării prezentei hotărâri pânǎ la data încheierii contractului de vânzare-cumpǎrare şi va suporta cheltuielile generate de încheierea actului notarial.

	În speranţa aprobării, vă mulţumesc anticipat !
                                   
              
PRIMAR,
DINCĂ FLORIN IONUȚ

